text: Frygt for at brand ville brede sig til teater
  06 marts 2012 kl. 06.58
  Brandfolk frygtede, at en voldsom brand mandag aften i en gardinforretning ville sprede sig til naboen Horsens Ny Teater - men teatret blev reddet.
  
  Teatret slap dog med røgskader, mens forretningen Gravenshus Gardiner er totalt brændt ud. Politiet mener, at branden er opstået ved, at der i går blev arbejdet med tagpap på bagsiden af den brændte bygning. 
  Ingen personer kom til skade ved branden, der blev anmeldt klokken 19.09 - og prægede bybilledet i det centrale Horsens et par timer.
  